भारत सरकार

मानव संसाधन विकास मंत्रालय

उच्‍चतर‍ शिक्षा विभाग

**राज्‍य सभा**

तारांकित प्रश्‍न संख्या : 150

उत्तर देने की तारीख : 16 दिसम्‍बर, 2013

**अलीगढ़ मुस्लिम विश्वविद्यालय को अल्पसंख्यक विश्वविद्यालय का दर्जा प्रदान किया जाना**

**150\*. श्री मोहम्मद अदीबः**

क्या मानव संसाधन विकास मंत्री यह बताने की कृपा करेंगे किः

(क) क्या अलीगढ़ मुस्लिम विश्वविद्यालय को अल्पसंख्यक विश्वविद्यालय का दर्जा प्रदान किये जाने का कोई प्रस्ताव है;

(ख) यदि हां, तो तत्संबंधी ब्यौरा क्या है; और

(ग) यदि नहीं, तो इसके क्या कारण हैं?

**उत्तर**

**मानव संसाधन विकास मंत्री**

**(श्री एम. एम. पल्‍लम राजू)**

**(क) से (ग) :** एक विवरण सभा-पटल पर रख दिया गया है।

\*\*\*\*\*

‘’**अलीगढ़ मुस्लिम विश्वविद्यालय को अल्पसंख्यक विश्वविद्यालय का दर्जा’’ प्रदान करने के संबंध में माननीय संसद सदस्‍य श्री मोहम्मद अदीब द्वारा दिनांक 16.12.2013 को पूछे जाने वाले राज्‍य सभा तारांकित प्रश्‍न सं. 150 के भाग (क) से (ग) के उत्‍तर में संदर्भित विवरण।**

**(क) से (ग) :** अलीगढ़ मुस्लिम विश्वविद्यालय के अल्‍पसंख्‍यक दर्जे को माननीय इलाहाबाद उच्‍च न्‍यायालय में चुनौती दी गई थी जिसमें यह कहा गया कि यह अल्‍पसंख्‍यक संस्‍थान नहीं है। मंत्रालय और अलीगढ़ मुस्लिम विश्वविद्यालय ने इस आदेश के खिलाफ भारत के सर्वोच्‍च न्‍यायालय में एक याचिका दायर की है। वस्‍तुत: यह मामला निर्णयाधीन है।

\*\*\*\*\*